b'\n_START_ARTICLE_\nAtvirasis kodas (aviacija)\n_START_SECTION_\nIstorija\n_START_PARAGRAPH_\nAtvirojo kodo program\xc4\x85 imta naudoti 1989\xc2\xa0m. tarp Qantas ir American Airlines bendrovi\xc5\xb3. Skryd\xc5\xbei\xc5\xb3 mar\xc5\xa1rutai driek\xc4\x97si tiek tarp pa\xc4\x8di\xc5\xb3 JAV miest\xc5\xb3, tiek ir tarp j\xc5\xb3 bei Australijos miest\xc5\xb3 dar prie u\xc5\xbegimstant oro linij\xc5\xb3 aljansams. Pastarieji ilgainiui \xc4\xafdieg\xc4\x97, i\xc5\xa1tobulino bei suderino tarpusavyje ne tik atvirojo kodo, bet ir da\xc5\xbeno keleivio programas.\n_START_SECTION_\nMi\xc5\xa1ri transporto sistema\n_START_PARAGRAPH_\nAtvirasis kodas pla\xc4\x8diai naudojamas ir tarp aviacijos bei ant\xc5\xbeeminio transporto bendrovi\xc5\xb3. Pavyzdys: vieninga Rail & Fly sistema, apjungianti aviacij\xc4\x85 su gele\xc5\xbeinkeliu. Abiej\xc5\xb3 r\xc5\xab\xc5\xa1i\xc5\xb3 transporto bendrov\xc4\x97s siekia maksimaliai suderinti tarpusavio kelioni\xc5\xb3 tvarkara\xc5\xa1\xc4\x8dius, rasti optimalius pers\xc4\x97dim\xc5\xb3 variantus, naudoti vieningus kelioni\xc5\xb3 bilietus. Tam IATA organizacija yra indeksavusi gele\xc5\xbeinkeli\xc5\xb3 stotis. Europoje \xc5\xa1i sistema toki\xc5\xb3 perve\xc5\xbeim\xc5\xb3 rink\xc4\x85 yra padalijusi atskirai. U\xc5\xbesienyje \xe2\x80\x9ebendri\xe2\x80\x9c bilietai parduodami pigiau, kad pritraukti daugiau klient\xc5\xb3. Tuo tarpu vietiniai negali nusipirkti toki\xc5\xb3 daug pigesni\xc5\xb3 biliet\xc5\xb3, nes klientai \xc4\xafleid\xc5\xbeiami \xc4\xaf l\xc4\x97ktuv\xc4\x85 su s\xc4\x85lyg\xc4\x85, jog turi galiojant\xc4\xaf traukinio biliet\xc4\x85 kitoje \xc5\xa1alyje.'